**Matěj Tomek** (s. 24. toukokuuta 1997 Bratislava, Slovakia) on slovakialainen jääkiekkomaalivahti, joka pelaa Tšekin Extraligan HC Kometa Brnossa.

Ura
---

### Seuraura

Tomek pelasi kauden 2012–2013 HC Slovan Bratislavan B-nuorissa. Kaudella 2013–2014 hän debytoi miesten peleissä pelattuaan 14 runkosarjaottelua Slovakian toiseksi korkeimmalla sarjatasolla 1. hokejová liga SR:ssä Slovakian alle 18-vuotiaiden maajoukkueen kehitysohjelma HK Orange 18:n mukana. Loppukauden Tomek pelasi HK Popradin A- ja B-nuorissa. Lokomotiv Jaroslavl varasi hänet 172. pelaajana KHL:n varaustilaisuudessa 2014. Kaudeksi 2014–2015 Tomek siirtyi Yhdysvaltoihin NAHL-junioriliigan Topeka RoadRunnersiin. Hänet valittiin kauden päätteeksi liigan vuoden maalivahdiksi, tähdistökentälliseen sekä eteläisen divisioonan tähdistökentälliseen.

Philadelphia Flyers varasi Tomekin kolmannella kierroksella 90. pelaajana NHL:n varaustilaisuudessa 2015. Samana kesänä hänet varasi myös Fargo Force 146. pelaajana USHL:n varaustilaisuudessa. Kaudeksi 2015–2016 Tomek siirtyi Pohjois-Dakotan yliopiston joukkueeseen. Hän jäi kuitenkin *Freshman -vuotenaan* kokonaan ilman peliaikaa, mutta Tomek voitti NCHC:n runkosarjan mestaruuden, Penrose Cupin sekä koko NCAA:n mestaruuden. *Sophomore -vuotenaan* 2016–2017 hän sai peliaikaa kahdessa ottelussa. Waterloo Black Hawks varasi Tomekin uudelleen USHL:ään 31. pelaajana kesällä 2017. Hän siirtyi joukkueeseen kaudeksi 2017–2018, jolloin Tomek jakoi Black Hawksin torjuntavastuun varsin tasaisesti Jared Moen kanssa. Kaudeksi 2018–2019 hän siirtyi Nebraskan yliopiston Omahan yksikön joukkueeseen. Tomek jäi kuitenkin selkeäksi kakkosmaalivahdiksi Evan Weningerille ja sai peliaikaa vain viidessä ottelussa.

Kaudeksi 2019–2020 Tomek palasi kotimaahansa ja siirtyi vuoden mittaisella sopimuksella Extraliga-joukkue HK Dukla Trenčíniin. Hän teki Extraliga-debyyttinsä 1. lokakuuta 2019 vieraissa HC Banská Bystricaa vastaan. Tomek torjui ottelussa 44 kertaa, kunnes Joona Jääskeläinen ratkaisi Banská Bystricalle 2–3-voiton jatkoajalla ajassa 63.44. Extraliga-uransa ensimmäisen nollapelin Tomek torjui 8. joulukuuta 2019 HK Nitraa vastaan. Hän torjui Dukla Trenčínin 2–0-voittoon päättyneessä ottelussa 25 kertaa. Kaikkiaan Tomek pelasi tulokaskautensa aikana 32 runkosarjaottelua torjuen kaksi nollapeliä. Hän jakoi varsin tasaisesti joukkueensa torjuntavastuun Michal Valentin kanssa. Tomek pelasi kauden aikana myös neljä ottelua lainalla sarjatasoa alempana 1. hokejová liga SR:n HK 95 Považská Bystricassa.

Kaudeksi 2020–2021 Tomek siirtyi 1+1-vuotisella sopimuksella SM-liigajoukkue Saimaan Palloon. Hänen sopimuksensa sisältää myös option KHL:ään siirtymisestä. Tomek pelasi pääasiassa Niclas Westerholmin kakkosmaalivahtina 14 ottelua, kunnes helmikuussa 2021 SaiPa lainasi hänet loppukaudeksi Kalevan Palloon, joka tarvitsi paikkaajaa Eero Kilpeläisen pitkäaikaiselle loukkaantumiselle. Samalla SaiPa tiedotti, että seura ei käytä Tomekin sopimuksessa ollutta optiota. Hän pelasi KalPassa 12 runkosarjaottelua torjuen kuusi voittoa ja yhden nollapelin, mutta Kilpeläisen kuntouduttua Tomek ei kuitenkaan saanut enää peliaikaa pudotuspeleissä.

Tomek siirtyi kaudeksi 2021–2022 vuoden mittaisella sopimuksella Tšekin Extraligan HC Kometa Brnoon.

### Maajoukkueura

Tomek pelasi alle 20-vuotiaiden MM-kilpailuissa vuonna 2017 ja alle 18-vuotiaiden MM-kilpailuissa vuonna 2014, joista molemmissa turnauksissa hän jakoi varsin tasaisesti Slovakian torjuntavastuun Adam Húskan kanssa. Tomek pelasi myös talviuniversiadeissa vuonna 2019, jolloin hän voitti hopeaa.

Slovakian A-maajoukkueessa Tomek on pelannut yhden ottelun. Hän teki A-maajoukkuedebyyttinsä NaturEnergie Challengessa 12. joulukuuta 2019 Sveitsin Vispissä Venäjän B-maajoukkuetta vastaan. Tomek torjui varsinaisella peliajalla ja jatkoajalla 31 kertaa, mutta Slovakia hävisi lopulta voittomaalikilpailun päätteeksi lukemin 2–3.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2013–2014 | HK Orange 18 | Slovakia I | 14 | 6 | 8 | 0 | 778 | 31 | 1 | 2.39 | 93,6 | – | – | – | – | – | – | – | – |
|  | HK Poprad | Slovakia U20 | 2 | 2 | 0 | 0 | 120 | 3 | 0 | 1.50 | 95,6 | – | – | – | – | – | – | – | – |
| 2014–2015 | Topeka RoadRunners | NAHL | 33 | 24 | 7 | 2 | 1938 | 59 | 6 | 1.83 | 92,8 | 7 | 4 | 2 | 375 | 20 | 0 | 3.20 | 87,6 | Ykköstähdistö |
| 2015–2016 | Univ. of North Dakota | NCHC | 0 |  |  |  |  |  |  |  |  | – | – | – | – | – | – | – | – |
| 2016–2017 | Univ. of North Dakota | NCHC | 2 | 0 | 0 | 0 | 32 | 4 | 0 | 7.46 | 69,2 | – | – | – | – | – | – | – | – |
| 2017–2018 | Waterloo Black Hawks | USHL | 30 | 15 | 8 | 2 | 1785 | 71 | 2 | 2.39 | 90,7 | 2 | 0 | 2 | 122 | 6 | 0 | 2.95 | 90,2 |
| 2018–2019 | Univ. of Nebraska-Omaha | NCHC | 5 | 0 | 1 | 0 | 140 | 1 | 0 | 4.73 | 84,5 | – | – | – | – | – | – | – | – |
| 2019–2020 | HK Dukla Trenčín | SloEL | 32 | 15 | 8 | 9 | 1900 | 74 | 2 | 2.34 | 92,7 | – | – | – | – | – | – | – | – |
|  | HK 95 Považská Bystrica | Slovakia I | 4 | 1 | 3 | 0 | 218 | 13 | 0 | 3.58 | 91,4 | – | – | – | – | – | – | – | – |
| 2020–2021 | SaiPa | SM-liiga | 14 | 4 | 9 | 1 | 838 | 35 | 0 | 2.51 | 89,9 | – | – | – | – | – | – | – | – |
|  | KalPa | SM-liiga | 12 | 6 | 3 | 3 | 725 | 21 | 1 | 1.54 | 93,3 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | U18 | 3 | 1 | 2 | 140 | 10 | 0 | 4.29 | 87,0 |
| 2017 | JMM | 2 | 0 | 2 | 120 | 7 | 0 | 3.50 | 91,3 |

Lähteet
-------

* Matěj Tomek The Internet Hockey Databasessa (englanniksi)
* Matěj Tomek Eurohockey-sivustolla (englanniksi)
* Matěj Tomek *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot *liiga.fi*. Jääkiekon SM-liiga Oy. Viitattu 25.2.2021.
2. 1 2 3 4 5  Matěj Tomek *Elite Prospects*. Everysport Media Group AB.  (englanniksi)
3. ↑  Tomek to Mavericks in Autumn *waterlooblackhawks.com*.  13.3.2018. Waterloo Black Hawks.  Arkistoitu 2.12.2021. Viitattu 27.4.2020. (englanniksi)
4. ↑  Spolupráca s MATEJOM TOMEKOM je spečatená! *facebook.com*.  11.6.2019. HK DUKLA TRENČÍN, a.s. Viitattu 27.4.2020. (slovakiksi)
5. ↑  Tipsport liga *HockeySlovakia.sk*.  1.10.2019. Slovenský zväz ľadového hokeja. Viitattu 27.4.2020. (slovakiksi)
6. ↑  Tipsport liga *HockeySlovakia.sk*.  1.10.2019. Slovenský zväz ľadového hokeja. Viitattu 27.4.2020. (slovakiksi)
7. ↑  Tipsport liga *HockeySlovakia.sk*.  8.12.2019. Slovenský zväz ľadového hokeja. Viitattu 27.4.2020. (slovakiksi)
8. ↑  Matěj Tomek Eurohockey-sivustolla (englanniksi)
9. ↑  Suhonen, Markus: SaiPa pestasi slovakialaismaalivahti Matej Tomekin, jolla on vyöllään NHL-varaus − "Kaikki viestit hänestä ovat olleet todella positiivisia" *Jatkoaika.com*.  16.4.2020. Jatkoaika r.y. Viitattu 27.4.2020.
10. ↑  Silventoinen, Juho: KalPa vahvisti maalinsuutaan – Matěj Tomek loppukaudeksi Kuopioon *Jatkoaika.com*.  25.2.2021. Jatkoaika r.y. Viitattu 25.2.2021.
11. ↑  Koljonen, Juha: KalPan pelaaja-arviot 2020-2021: Yksi kymppi, monta kiitettävää *Jatkoaika.com*.  18.5.2021. Jatkoaika r.y. Viitattu 9.6.2021.
12. ↑  Zajíček, Roman: Další posily Komety: Vrací se Marcel Haščák, do obrany míří Vladimír Roth, do brankoviště Matej Tomek *hc-kometa.cz*.  10.5.2021. Brno:  KOMETA GROUP, spolek. Viitattu 9.6.2021. (tšekiksi)
13. ↑  Švajčiarský pohár 2019 *HockeySlovakia.sk*.  12.12.2019. Slovenský zväz ľadového hokeja. Viitattu 27.4.2020. (slovakiksi)